Ministru kabineta rīkojuma projekta

**„Par valsts nekustamā īpašuma ”Ķieģeļceplis”, “Ķieģeļnīcā”, Tomē, Tomes pagastā, Ķeguma novadā, pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā, ka ir saņemts ierosinājums par valsts nekustamā īpašuma “Ķieģeļceplis”, Tomes pagastā, Ķeguma novadā, atsavināšanu no personas, kura atbilst Publiskas personas mantas atsavināšanas likuma 4.panta ceturtās daļas 1.punkā noteiktajam personu lokam, kas var ierosināt publiskas personas nekustamā īpašuma atsavināšanu, projekts paredz atļaut valsts akciju sabiedrībai “Valsts nekustamie īpašumi” pārdot nekustamo īpašumu izsolē, ievērojot šā likuma 14.panta nosacījumus. Ministru kabineta rīkojums stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, ceturtās daļas 1.punkts, 5.panta pirmā daļa, 14.panta nosacījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē **nekustamo īpašumu “Ķieģeļceplis”** (nekustamā īpašuma kadastra Nr.7429 504 0018) – būvi (būves kadastra apzīmējums 7429 004 0116 001) ­- **“Ķieģeļnīcā”, Tomē, Tomes pagastā, Ķeguma novadā** (turpmāk – valsts nekustamais īpašums), ievērojot pirmpirkuma tiesīgās personas tiesības.Īpašuma tiesības uz valsts nekustamo īpašumu ir nostiprinātas Latvijas valstij Zemkopības ministrijas personā Zemgales rajona tiesas Tomes pagasta zemesgrāmatas nodalījumā Nr. 100000155459 (turpmāk – Zemesgrāmata), lēmuma datums: 10.11.2004.Valsts nekustamā īpašuma sastāvā ietilpst būve (būves kadastra apzīmējums 7429 004 0116 001) – administratīvā ēka ar kopējo platību 1044,7 m2, būves galvenais lietošanas veids: 1220 - Biroju ēkas. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma kadastrālā vērtība uz 2020.gada 1.janvāri noteikta 42 961 *euro.*Atbilstoši NĪVKIS datiem valsts nekustamā īpašuma lietotājs ir Pārtikas drošības, dzīvnieku veselības un vides zinātniskais institūts “BIOR”,Ar Ministru kabineta 2009.gada 28.decembra rīkojumu Nr.928 “Par valsts nekustamās un kustamās mantas pārņemšanu” saskaņā ar Zinātniskās darbības likuma 21.2 panta pirmo daļu un Ministru kabineta 2009.gada 19.oktobra rīkojuma Nr.714 “Par Pārtikas un veterinārā dienesta un valsts aģentūras “Latvijas Zivju resursu aģentūra” reorganizāciju un valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” izveidi” 11.2.2.apakšpunktu valsts nekustamais īpašums nodots bez atlīdzības valdījumā atvasinātai publiskai personai – valsts zinātniskajam institūtam “Pārtikas drošības , dzīvnieku veselības un vides zinātniskais institūts “BIOR””, reģistrācijas Nr.90009235333 (iepriekšējais nosaukums: valsts zinātniskais institūts “Pārtikas drošības, dzīvnieku veselības un vides zinātniskais institūts” (turpmāk – zinātniskais institūts), kas atrodas Zemkopības ministrijas pārraudzībā.Valsts nekustamajam īpašumam apgrūtinājumi nav noteikti.Saskaņā ar NĪVKIS datiem valstij piederošā būve (būves kadastra apzīmējums 7429 004 0116 001) atrodas uz zemes vienības (zemes vienības kadastra apzīmējums 7429 004 0116) – “Labeka”, Tomē, Tomes pagastā, Ķeguma novadā. Minētā zemes vienība ietilpst nekustamā īpašuma “Labeka”(nekustamā īpašuma kadastra numurs 7429 004 0084) Tomes pagastā, Ķeguma novada, sastāvā, uz kuru īpašuma tiesības nostiprinātas fiziskai personai Zemgales rajona tiesas Tomes pagasta zemesgrāmatas nodalījumā Nr.488.2020.gada 3.februārī VNĪ lietvedībā saņemts un iereģistrēts ar Nr.S/1557 fiziskās personas – zemes vienības (zemes vienības kadastra apzīmējums 7429 004 0116) īpašnieka iesniegums ar lūgumu atsavināt viņam valstij piederošo būvi (būves kadastra apzīmējums 7429 004 0116 001).Zemes vienības (zemes vienības kadastra apzīmējums 7429 004 0116) īpašnieks atbilst Atsavināšanas likuma 4.panta ceturtās daļas 1.punkā noteiktajam personu lokam, kas var ierosināt publiskas personas nekustamā īpašuma atsavināšanu un izmantot pirmpirkuma tiesības saskaņā ar šā likuma nosacījumiem.Atbilstoši Atsavināšanas likuma 4.panta ceturtās daļas 1.punkā noteiktajam, atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.Ar 2020. gada 2.marta vēstuli Nr. 8.7-6e/440/2020 Zemkopības ministrija sniegusi informāciju, ka ir saņemta zinātniskā institūta vēstule par to, ka valsts nekustamais īpašums netiek izmantots zinātniskā institūta vajadzībām, kā arī informējusi par to, ka valsts nekustamais īpašums valsts funkciju nodrošināšanai nav nepieciešams. Saskaņā ar 2012.gada 27.martā Valsts nekustamā īpašuma nomas līgumu Nr.NL\_12\_04 un tā grozījumiem zinātniskais institūts valstij piederošo būvi visā tās platībā iznomājis sabiedrībai ar ierobežotu atbildību “Labeka” (vienotais reģistrācijas Nr.47402001226) kokzāģētavas darbības nodrošināšanai līdz 2020.gada 31.decembrim. Nomas līgumā noteikts, ka nomniekam ir tiesības netraucēti lietot valsts nekustamo īpašumu visu nomas termiņu un par saviem līdzekļiem veikt tajā nepieciešamos uzlabojumus un kosmētisko remontu, pirms tam saskaņojot to projektus ar iznomātāju (5.1.1., 5.1.3.apakšpunkts); nomniekam nav tiesību veikt nekādus kapitālā remonta, pārplānošanas vai pārbūves darbus bez iepriekšējas saskaņošanas ar iznomātāju (5.2.12.apakšpunkts); beidzoties nomas tiesībām nomniekam ir pienākums atbrīvot valsts nekustamo īpašumu līdz nomas termiņa pēdējai dienai un nodot to iznomātājam ne sliktākā stāvoklī kādā tā tika nodota nomniekam (ņemot vērā telpu dabisko nolietojumu), ar visu ēkām neatņemamu inventāru (logi, durvis, krāni, apsildes radiatori u.c.) un remontdarbos iestrādātajiem materiāliem, kurus nav iespējams atdalīt nebojājot ēku (ja tādi veikti par nomnieka līdzekļiem) (5.2.15.apakšpunkts).Civillikuma 2126.pants noteic, ka, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešajām personām. Savukārt Civillikuma 2174.pants noteic, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai.Valsts nekustamā īpašuma nomas līgums nav ierakstīts zemesgrāmatā. Pēc Ministru kabineta rīkojuma par valsts nekustamā īpašuma pārdošanu pieņemšanas, ja valsts nekustamā īpašuma nomas līgums nebūs izbeigts, nekustamā īpašuma izsoles sludinājumā tiks norādīta informācija par spēkā esošo nomas līgumu. Jautājums par nepieciešamo un derīgo izdevumu, ja nomnieks tādus veicis, atlīdzināšanu risināms saskaņā ar nomas līguma un normatīvo aktu noteikumiem.Saskaņā ar Zemkopības ministrijas sniegto informāciju ieņēmumi no valsts nekustamā īpašuma iznomāšanas 2019.gadā: 4316,64 *euro*, izdevumi 2019 gadā: izdevumi, kas saistīti ar nekustamā īpašuma nodokļa maksājumu, tai skaitā, zemes nodoklis- 644,42 *euro*, citi izdevumi (nolietojums) – 556,90 *euro*. Ņemot vērā, ka Zemkopības ministrijai un zinātniskajam institūtam valsts funkciju veikšanai  atsavināmais valsts nekustamais īpašums nav nepieciešams, kā arī nav zināmas citas valsts funkcijas, kuru nodrošināšanai būtu lietderīgi minēto nekustamo īpašumu saglabāt valsts īpašumā, optimālākais risinājums ir valsts nekustamā īpašuma virzīšana atsavināšanai, nemainot nekustamā īpašuma valdītāju.VNĪ Īpašumu izvērtēšanas komisija 2020.gada 8.aprīlī (prot.Nr.IZKP-20/15, 6.1.apakšpunkts) ir pieņēmusi lēmumu – līdz 2020.gada 8.jūlijam noteiktā kārtībā sagatavot un virzīt izskatīšanai Ministru kabineta rīkojuma projektu par Zemkopības ministrijas valdījumā esošā nekustamā īpašuma "Ķieģeļceplis" (kadastra Nr.7429 504 0018) Tomes pagastā, Ķeguma novadā, atsavināšanu, nemainot nekustamā īpašuma valdītāju.Saskaņā ar Atsavināšanas likuma 5.panta otrajā daļā noteikto, attiecīgi Ministru kabinets vai atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas.Saskaņā ar Atsavināšanas likuma 11. panta trešo daļu un 14. panta otro daļu pirmpirkuma tiesīgajai personai (zemes īpašniekam) vienlaikus ar sludinājumu par izsoli tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4. panta ceturtās daļas 1.punktā minētā persona nebūs iesniegusi pieteikumu par nekustamā īpašuma pirkšanu vai iesniegusi atteikumu, rīkojama izsole Atsavināšanas likumā noteiktajā kārtībā.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.Izsoles noteikumos tiks norādīts, ka pārdodamais valsts nekustamais īpašums - būve, atrodas uz zemes vienības, kas neietilpst pārdodamā objekta sastāvā, un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Rīkojuma projekts paredz nekustamā īpašuma valdītājam – Zemkopības ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kurai saskaņā ar Atsavināšanas likumu ir pirmpirkuma tiesības uz rīkojuma projektā minēto valsts nekustamo īpašumu. Gadījumā, ja minētā persona neizmantos pirmpirkuma tiesības - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums | Projekts šo jomu neskar. |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme | X | Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja valsts nekustamais īpašums tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44.panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo valsts nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VNĪ, Zemkopības ministrija, Pārtikas drošības, dzīvnieku veselības un vides zinātniskais institūts “BIOR”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Rozenberga 67024608

Liga.Rozenberga@vni.lv